b"\n_START_ARTICLE_\nEttervirkningene av f\xc3\xb8rste verdenskrig\n_START_PARAGRAPH_\nEttervirkningene av f\xc3\xb8rste verdenskrig f\xc3\xb8rte til drastiske politiske, kulturelle og sosiale endringer p\xc3\xa5 tvers av Europa, Asia, Afrika, og til og med i omr\xc3\xa5der utenfor de direkte innvolverte. Fire imperier kollapset grunnet krigen, gamle stater ble avskaffet og nye opprettet, grenser ble trukket p\xc3\xa5 ny, internasjonale organisasjoner ble etablert, og mange nye og gamle ideologier fikk fast oppslutning hos folk._NEWLINE_F\xc3\xb8rste verdenskrig hadde ogs\xc3\xa5 den effekt at den brakte politisk transformasjon til Tyskland og Storbritannia. Ved \xc3\xa5 innf\xc3\xb8re nesten allmenn stemmerett i de to europeiske maktene, ble de transformert til store representative demokratier for f\xc3\xb8rste gang i historien (se Parlamentsvalget i Storbritannia 1918 og Valget i Tyskland 1919).\n_START_SECTION_\nBlokaden av Tyskland\n_START_PARAGRAPH_\nGjennom perioden fra v\xc3\xa5penhvilen den 11. november 1918 frem til fredsavtalen med Tysklands signering den 28. juni 1919 opprettholdt de allierte en maritim blokade av Tyskland, en blokade som hadde begynt under krigen. Siden Tyskland var avhengig av importer er det estimert av 523\xc2\xa0000 sivile mistet livet. N. P. Howard, av University of Sheffield hevder at ytterligere en kvart million d\xc3\xb8de av sykdom og sult i den \xc3\xa5tte m\xc3\xa5neder lange perioden etter krigens slutt. Fortsettelsen av blokaden etter kamphandlingene hadde endt, slik forfatter Robert Leckie skrev i Delivered From Evil, gjorde mye for \xc3\xa5 \xc2\xabpine tyskerne\xc2\xa0... og drev dem med fortvilelsens raseri inn i djevelens armer.\xc2\xbb Vilk\xc3\xa5rene i fredsavtalen tillot matforsyning til Tyskland, men de allierte krevde at Tyskland selv skulle s\xc3\xb8rge for den n\xc3\xb8dvendige shipping. Den tyske regjering m\xc3\xa5tte dermed ta av sine gullreserver, da de ikke kunne skaffe l\xc3\xa5n fra USA._NEWLINE_Historikeren Sally Marks hevder at mens \xc2\xaballierte krigsskip forble utplassert i tilfelle et nytt utbrudd at kamphandlinger, tilb\xc3\xb8d de allierte mat og medisin etter v\xc3\xa5penhvilen, men Tyskland nektet sine skip \xc3\xa5 frakte forsyninger\xc2\xbb. Videre legger Marks frem at p\xc3\xa5 tross av problemene som m\xc3\xb8tte de allierte fra den tyske regjering s\xc3\xa5 \xc2\xabankom allierte matforsyninger i allierte skip f\xc3\xb8r kravene lagt frem i Versailles\xc2\xbb. Denne posisjonen er ogs\xc3\xa5 st\xc3\xb8ttet av Elisabeth Gl\xc3\xa4ser som merker at en allierte arbeidsgruppe med m\xc3\xa5l \xc3\xa5 mate den tyske befolkning ble etablert tidlig i 1919, og innen mai 1919 \xc2\xab[hadde] Tyskland blitt den fremste mottaker av amerikansk og alliert matforsendinger\xc2\xbb. Gl\xc3\xa4ser hevder videre at i de tidlige m\xc3\xa5neder i 1919, mens hovedhjelpsinnsatsen ble planlagt sendte Frankrike matforsendinger til Bayern og Rhinland. Hun hevder videre at den tyske regjering forsinket hjelpen ved \xc3\xa5 nektet \xc3\xa5 overgi deres handelsfl\xc3\xa5te til de allierte. Til slutt konkluderer hun med at \xc2\xabsuksessen av hjelpeinnsatsen hadde i bunn og grunn frar\xc3\xb8vet de [allierte] fra en troverdig trussel for \xc3\xa5 presse Tyskland til \xc3\xa5 underskrive Versaillestraktaten.\xc2\xbb Derimot medf\xc3\xb8rer det ogs\xc3\xa5 riktighet at i \xc3\xa5tte m\xc3\xa5neder etter kamphandlingene stanset var blokaden sammenhengende innf\xc3\xb8rt, med noen estimater som ansl\xc3\xa5r ytterligere 100000 sivile d\xc3\xb8dsfall grunnet sult, i tillegg til flere hundre tusen som hadde allerede forekommet. Matforsendinger hadde og v\xc3\xa6rt helt avhengig av alliert godvilje, noe som f\xc3\xb8rte til hvert fall delvis uregelmessighet etter fiendtlighetene.\n_START_SECTION_\nVersaillestraktaten\n_START_PARAGRAPH_\nEtter Fredskonferansen i Paris i 1919, endte signeringen av Versaillestraktaten den 28. juni 1919, mellom Tyskland p\xc3\xa5 en side, og Frankrike, Italia, Storbritannia og andre mindre allierte makter p\xc3\xa5 den andre, krigen mellom alle disse statene. Andre traktater endte krigsforholdet til USA og andre medlemmer av Sentralmaktene. Inkludert i de 440 artikler i Versaillestrraktaten var kravene at Tyskland offisielt aksepterte ansvaret for \xc3\xa5 ha startet krigen og skulle betale \xc3\xb8konomiske erstatninger. Traktaten begrenset drastisk det tyske milit\xc3\xa6rmaskineriet: tyske soldater ble begrenset til 100000 og staten ble hindret i \xc3\xa5 ha store milit\xc3\xa6rbev\xc3\xa6pninger som stridsvogner, krigsskip og ub\xc3\xa5ter.\n_START_SECTION_\nInfluensaepidemi\n_START_PARAGRAPH_\nHistorikere fortsetter \xc3\xa5 debattere hva slags p\xc3\xa5virkning influensaepidemien i 1918 hadde p\xc3\xa5 krigens utfall. Det har blitt hevdet at Sentralmaktene kan ha blitt eksponert for virusb\xc3\xb8lgen f\xc3\xb8r de allierte. De resulterende tapene kan da ha hatt en st\xc3\xb8rre effekt, da de skjedde under krigen, til motsetning av de allierte som led st\xc3\xb8rst tap til pandemien etter v\xc3\xa5penhvilen. Da utbredelsen av epidemien ble forst\xc3\xa5tt begrenset de respektive sensurprogrammene til de allierte og Sentralmaktene befolkningenes kunnskap ang\xc3\xa5ende den sanne utbredelse av sykdommen. Fordi Spania var n\xc3\xb8ytral kunne deres media fritt rapportere om epidemien, noe som gav inntrykk at den hadde sitt opphav der. Denne misforst\xc3\xa5elsen f\xc3\xb8rte til at samtidige rapporter gav det navnet \xc2\xabspanskesyken\xc2\xbb. Unders\xc3\xb8kende arbeid gjort av et britisk team ledet av virologen John Oxford av St Bartholomew's Hospital og Royal London Hospital, identifiserte et stort troppekvarter og hospitalleir i \xc3\x89taples i Frankrike som nesten utvilsomt sentret av epidemien i 1918. Et betydelig forgjengervirus fantes i fugler, og muterte til griser som ble holdt n\xc3\xa6r fronten. Det eksakte d\xc3\xb8dstallet er ukjent, men omtrent 50 millioner mennesker er estimert \xc3\xa5 ha d\xc3\xb8dd av influensautbruddet p\xc3\xa5 tvers av hele verden. I 2005,\\ fant en studie at \xc2\xabVirusstammen av 1918 utviklet seg i fugler, og var lik fugleinfluensaen som i dag har spredd frykt om en ny global pandemi, men som viste seg \xc3\xa5 v\xc3\xa6re et normalt helbredelig virus som ikke skapte en stor p\xc3\xa5virkning p\xc3\xa5 verdens helse.\xc2\xbb\n_START_SECTION_\n\xc3\x98konomiske og geopolitiske konsekvenser\n_START_PARAGRAPH_\nOppl\xc3\xb8sningen av Det tyske, Det russiske, og Det \xc3\xb8sterriksk-ungarske keiserriket, samt Det (tidligere) osmanske imperiet f\xc3\xb8rte til at en rekke nye stater ble etablert i \xc3\x98st-Europa. Internt pleide disse nye statene \xc3\xa5 ha betydelige etniske minoriteter, som \xc3\xb8nsket \xc3\xa5 forene seg med nabostatene der deres etnisitet var en majoritet. For eksempel hadde Tsjekkoslovakia tyskere, polakker, rutenere og ukrainere, slovaker, og ungarere. Folkeforbundet sponset flere minoritetstraktater i et fors\xc3\xb8k p\xc3\xa5 \xc3\xa5 h\xc3\xa5ndtere problemet, men med Forbundets nedgang p\xc3\xa5 1930-tallet ble disse traktatene stadig vanskeligere \xc3\xa5 h\xc3\xa5ndheve. En konsekvens av den storstilte omtegningen av grenser og de politiske endringer i f\xc3\xb8rste verdenskrigs kj\xc3\xb8lvann var et stort antall europeiske flyktninger. Disse og flyktninger av Den russiske borgerkrig f\xc3\xb8rte til opprettelsen av Nansenpasset._NEWLINE_Etniske minoriteter gjort frontenes beliggenhet generelt ustabile. Der frontene hadde forblitt uforandret siden 1918 hadde det ofte v\xc3\xa6rt en fordrivelse eller utkastelse av en etniske gruppe, som sudettyskere. \xc3\x98konomisk og milit\xc3\xa6rt samarbeid mellom disse sm\xc3\xa5 statene var minimalt, noe som sikret de beseirede maktene Tyskland og Sovjetunionen en latent kapasitet til \xc3\xa5 dominere omr\xc3\xa5det. I krigens umiddelbare kj\xc3\xb8lvann drev tap frem et samarbeid mellom Tyskland og Sovjetunionen, men til slutt ville disse to maktene konkurrere om dominans i \xc3\x98st-Europa.\n_START_SECTION_\nRevolusjoner\n_START_PARAGRAPH_\nDen russiske revolusjon var muligens den viktigste hendelsen p\xc3\xa5skyndet av f\xc3\xb8rste verdenskrigs savn. En sosialistisk, og ofte utropt kommunistisk revolusjon\xc3\xa6r b\xc3\xb8lge sveipte over mange europeiske stater fra 1917 og videre, s\xc3\xa6rlig i Tyskland og Ungarn. _NEWLINE_Grunnet Den provisoriske russiske regjerings manglende evne til \xc3\xa5 avst\xc3\xa5 territorier beseiret tyske og \xc3\xb8sterrikske styrker de russiske armeene, og den nye kommunist regjering signerte freden i Brest-Litovsk, mars 1918. I traktaten avstod Russland alle krav p\xc3\xa5 Estland, Finland, Latvia, Litauen, Ukraina, og territoriet til Kongress-Polen, og ansvaret falt p\xc3\xa5 Tyskland og \xc3\x98sterrike-Ungarn \xc3\xa5 \xc2\xabbestemme den fremtidige status av disse territorier i enighet med deres befolkning.\xc2\xbb Senere avstod ogs\xc3\xa5 Vladimir Lenins regjering traktaten om Polens deling, noe som gjorde det mulig for Polen \xc3\xa5 gj\xc3\xb8re krav p\xc3\xa5 sine grenser av 1772. P\xc3\xa5 tross av dette ble freden i Brest-Litovsk gjort ubrukelig da Tyskland ble beseiret senere i 1918, noe som satt mye av \xc3\x98st-Europas status under tvil.\n_START_SECTION_\nTyskland\n_START_PARAGRAPH_\nI Tyskland var det en sosialistisk revolusjon som f\xc3\xb8rte til en midlertidig etablering av en rekke kommunistiske politiske systemer i (hovedsakelige urbane) deler av landet, Keiser Vilhelm IIs abdisering, og opprettelsen av Weimarrepublikken._NEWLINE_Den 28. juni 1919 ble Weimarrepublikken tvunget, under trussel om videre allierte fremrykning, til \xc3\xa5 signerer Versaillestraktaten. Den ensidige avtalen laget av de seirende la hele krigsskylden p\xc3\xa5 Tyskland (et syn som aldri har blitt akseptert av tyske nasjonalister, men argumentert for, blant andre, av den tyske historiker Fritz Fischer.). Tyskland ble p\xc3\xa5krevd \xc3\xa5 betale 132 milliarder mark (ca. 31,5 milliarder dollar, 6,6 milliarder pund) i krigserstatninger, en sum ment for \xc3\xa5 begrense den tyske \xc3\xb8konomis vekst. For \xc3\xa5 betale krigserstatningene begynte den nye tyske republikken \xc3\xa5 trykke enorme antall pengesedler \xe2\x80\x93 med katastrofale f\xc3\xb8lger. Hyperinflasjon herjet Tyskland mellom 1921 og 1923. I denne perioden ble verdien av fiat-Papiermark i henhold til tidligere vare-Goldmark redusert til \xc3\xa9n billiondel (\xc3\xa9n million million) av dens verdi. I desember 1922 erkl\xc3\xa6rte Erstatningkomiteen mislighold, og den 11. januar 1923 okkuperte franske og belgiske tropper Ruhr frem til 1925._NEWLINE_Fredstraktaten krevde at Tyskland permanent skulle redusere st\xc3\xb8rrelsen av sin arme til 100\xc2\xa0000 soldater, og \xc3\xb8delegge deres stridsvogner, luftv\xc3\xa5pen, og ub\xc3\xa5tfl\xc3\xa5te (hennes hovedskip, fort\xc3\xb8yd i Scapa Flow, ble selvsenket av mannskapene, for \xc3\xa5 forhindre at de falt i allierte hender)._NEWLINE_Tyskland s\xc3\xa5 relativt sm\xc3\xa5 landomr\xc3\xa5der avst\xc3\xa5tt til Danmark, Tsjekkoslovakia, og Belgia, samt en st\xc3\xb8rre del til Frankrike (inkludert den midlertidige franske okkupasjonen av Rhinland) og den st\xc3\xb8rste del til det nyetablerte Polen. Tysklands oversj\xc3\xb8iske kolonier ble delt mellom en rekke allierte land, hovedsakelig Storbritannia i Afrika, men det var tapet av omr\xc3\xa5der som utgjorde den nye polske stat, inkludert den tyske byen Danzig og separasjonen av \xc3\x98st-Preussen fra resten av Tyskland som for\xc3\xa5rsaket st\xc3\xb8rst raseri. Nazipropaganda tok i bruk den generelle oppfatning av avtalen var urettferdig \xe2\x80\x93 mange tyskere anerkjente aldri traktaten som gyldig, og gav senere st\xc3\xb8tte til Adolf Hitler, som var muligens den f\xc3\xb8rste nasjonale politiker som b\xc3\xa5de talte mot, og tok aff\xc3\xa6re med traktatens vilk\xc3\xa5r.\n_START_SECTION_\nDet russiske keiserrike\n_START_PARAGRAPH_\nSovjetunionen n\xc3\xb8t godt av Tysklands tap, da en av de f\xc3\xb8rste vilk\xc3\xa5rene av v\xc3\xa5penhvilen var opphevelsen av freden i Brest-Litovsk. Ved v\xc3\xa5penhvilens signering var Russland i en borgerkrig som for\xc3\xa5rsaket mer enn syv millioner d\xc3\xb8dsfall, og gjorde store omr\xc3\xa5der av landet \xc3\xb8delagt. Borgerkrigen medf\xc3\xb8rte st\xc3\xb8rre tap enn f\xc3\xb8rste verdenskrig, og nasjonen som helhet led sosialt og \xc3\xb8konomisk. Polen sikret for en periode sine grenser etter \xc3\xa5 ha sl\xc3\xa5tt den r\xc3\xb8de h\xc3\xa6r i Den polsk-sovjetiske krig (1919\xe2\x80\x931921). Etter andre verdenskrig ble grensene trukket p\xc3\xa5 nytt slik at Sovjet overtok omr\xc3\xa5dene med overveiende hviterussisk og ukrainsk befolkning. Statens grenseterritorier, Litauen, Latvia og Estland, fikk kortvarig selvstendighet f\xc3\xb8r de ble okkupert igjen av Sovjet i 1940. Finland fikk varig uavhengighet, selv om staten m\xc3\xa5tte krige to ganger mot Sovjetunionen under andre verdenskrig og tapte Det karelske nes. Armenia, Georgia og Aserbajdsjan ble etablert som selvstendige stater i Kaukasus. Disse statene ble erkl\xc3\xa6rt sovjetrepublikker i 1922, og ble senere absorbert inn i Sovjetunionen. Under krigen, derimot, erobret Tyrkia armensk territorium rundt Artvin, Kars og Igdir, og disse territorialtapene ble permanente. Romania fikk Bessarabia fra Russland. Den russiske konsesjonen i Tianjin ble okkupert av kinesere i 1920, og i 1924 gav Sovjet avkall p\xc3\xa5 sine krav p\xc3\xa5 distriktet.\n_START_SECTION_\nStorbritannia\n_START_PARAGRAPH_\nI Storbritannia hadde krigsfinansieringen en kraftig \xc3\xb8konomisk kostnad. Fra \xc3\xa5 v\xc3\xa6re verdens st\xc3\xb8rste oversj\xc3\xb8iske investor ble den en av de st\xc3\xb8rste skyldnere, med 40% av regjeringens pengebruk g\xc3\xa5ende til renteavbetalinger. Inflasjon mer enn fordoblet seg mellom 1914 og h\xc3\xb8yden i 1920, mens verdien av Pound Sterling (forbrukerutgifter) falt med 61,2\xc2\xa0%. Erstatninger i form av gratis tysk kull svekket lokalindustri, noe som f\xc3\xb8rte til generalstreiken i 1926._NEWLINE_Britiske private investeringer i utlandet ble solgt, og samlet inn 550 millioner pund. Derimot fant ogs\xc3\xa5 250 millioner pund i nye investeringer sted under krigen. Det netto finansielle tap var derfor omtrent 300 millioner pund; mindre enn to \xc3\xa5rs investeringer sammenlignet med f\xc3\xb8rkrigsgjennomsnittsraten, og mer enn erstattet innen 1928. Materialtap var \xc2\xablett\xc2\xbb: den mest betydningsfulle var 40\xc2\xa0% av den britiske handelsfl\xc3\xa5ten senket av tyske ub\xc3\xa5ter. Det meste av dette var erstattet innen 1918 og alt rett etter krigens slutt. Milit\xc3\xa6rhistoriker Correlli Barnett har argumentert at \xc2\xabden objektive sannhet er at [f\xc3\xb8rste verdenskrig] p\xc3\xa5 ingen m\xc3\xa5te p\xc3\xa5f\xc3\xb8rte lammende \xc3\xb8konomisk skade p\xc3\xa5 Storbritannia\xc2\xbb men at krigen \xc2\xablammet den britiske psykologi, men ikke p\xc3\xa5 andre m\xc3\xa5ter\xc2\xbb._NEWLINE_Mindre konkrete endringer var blant annet voksende selvhevdelse fra samveldsnasjoner. Kamper som ved Gallipoli for Australia, og om Vimy Ridge for Canada, f\xc3\xb8rte til \xc3\xb8kt nasjonal stolthet og en st\xc3\xb8rre motvilje mot \xc3\xa5 v\xc3\xa6re underordnet Storbritannia, noe som f\xc3\xb8rte til voksende diplomatisk selvstendighet p\xc3\xa5 1920-tallet. Disse slagene ble ofte dekorert i propaganda i disse nasjoner som symbolsk for deres makt under krigen. Lojale dominioner som Newfoundland var dypt disillusjonert av Storbritannias tilsynelatende likegyldighet mot deres soldater, noe som f\xc3\xb8rte til foreningen av Newfoundland og Konf\xc3\xb8derasjonen Canada. Kolonier som India og Nigeria ble ogs\xc3\xa5 stadig mer bestemt p\xc3\xa5 grunn av deres deltakelse i krigen. Disse statenes befolkning ble \xc3\xb8kende bevisst p\xc3\xa5 deres egen makt, og Storbritannias skj\xc3\xb8rhet._NEWLINE_I Irland \xc3\xb8kte forsinkelsen i en l\xc3\xb8sning p\xc3\xa5 hjemmestyreproblemet, delvis skyldt krigen, samt P\xc3\xa5skeoppr\xc3\xb8ret i 1916 og et feilsl\xc3\xa5tt fors\xc3\xb8k p\xc3\xa5 \xc3\xa5 introdusere verneplikt i Irland, st\xc3\xb8tten til radikale separatister. Dette f\xc3\xb8rte indirekte til utbruddet av Den irske uavhengighetskrigen i 1919. Opprettelsen av Den irske fristat som fulgte denne konflikten representerte i praksis et territorialtap lik Tyskland opplevde, (og videre, sammenlignet med Tyskland, representerte det et mye st\xc3\xb8rre tap i prosent av landets f\xc3\xb8rkrigsterritorium). P\xc3\xa5 tross av dette forble Den irske fristat en dominion innen Det britiske imperiet. _NEWLINE_Etter f\xc3\xb8rste verdenskrig fikk kvinner stemmerett, da de under krigen m\xc3\xa5tte fylle jobber tidligere kategorisert som \xc2\xabherrejobber\xc2\xbb, og viste dermed regjeringen at kvinner ikke var s\xc3\xa5 svake og inkompetent slik det var antatt. Det var ogs\xc3\xa5 betydelige fremskritt innen medisin og teknologi, da de skadde m\xc3\xa5tte pleies, og fremveksten av flere nye sykdommer som medisinen m\xc3\xa5tte h\xc3\xa5ndtere.\n_START_SECTION_\nUSA\n_START_PARAGRAPH_\nSelv desillusjonert av krigen, da det ikke var oppn\xc3\xa5dd de h\xc3\xb8ye idealer lovt av president Woodrow Wilson, finansierte amerikanske kommersielle interesser Europas gjenoppbygning og reparasjonsinnsats i Tyskland, hvert fall frem til utbruddet av Depresjonen. Amerikansk opinion ang\xc3\xa5ende st\xc3\xb8tte til tyskerne og \xc3\xb8sterrikerne var delt, slik en korrespondanse mellom Edgar Gott, en direkt\xc3\xb8r i Boeing, og Charles Osner, styreformann i Komiteen for avlastning av n\xc3\xb8dlidende kvinner og barn i Tyskland og \xc3\x98sterrike, bar vitne om. Gott argumenterte for at st\xc3\xb8tten f\xc3\xb8rst skulle g\xc3\xa5 til innbyggerne av de statene som hadde lidd ved Sentralmaktenes hender, mens Osner appellerte etter en mer universell bruk av humanit\xc3\xa6re idealer. Den amerikanske \xc3\xb8konomiske innflytelsen f\xc3\xb8rte til at Depresjonen startet en dominoeffekt, noe som dro Europa inn i det ogs\xc3\xa5.\n_START_SECTION_\nFrankrike\n_START_PARAGRAPH_\nAlsace-Lorraine ble returnert til Frankrike, omr\xc3\xa5det som hadde blitt avst\xc3\xa5tt til Preussen i 1870 etter Den fransk-pr\xc3\xb8yssiske krig. Etter fredskonferansen i 1919 var statsminsiter Georges Clemenceaus m\xc3\xa5l \xc3\xa5 sikre at Tyskland ikke ville \xc3\xb8nske hevn i de f\xc3\xb8lgende \xc3\xa5r. Til dette form\xc3\xa5l hadde sjefskommandant for de allierte styrker, feltmarskalk Ferdinand Foch, at Frankrikes fremtidige beskyttelse var at Rhinen skulle utgj\xc3\xb8re grensen mellom Frankrike og Tyskland. Basert p\xc3\xa5 historien var han overbevist at Tyskland igjen ville bli en trussel, og, etter \xc3\xa5 ha h\xc3\xb8rt at vilk\xc3\xa5rene i Versaillestraktaten hadde latt Tyskland v\xc3\xa6re betydelig intakt, bemerket han at \xc2\xabdette ikke er fred. Det er en tjue \xc3\xa5rs v\xc3\xa5penhvile.\xc2\xbb_NEWLINE_\xc3\x98deleggelsen av fransk territorium skulle betales tilbake av krigserstatninger avtalt ved Versailles. Dette finansielle imperativet dominerte Frankrikes utenrikspolitikk gjennom 1920-tallet, og f\xc3\xb8rte til okkupasjonen av Ruhr i 1923 for \xc3\xa5 tvinge Tyskland til \xc3\xa5 betale. Tyskland kunne derimot ikke betale tilbake, og fikk st\xc3\xb8tte av USA. Dermed ble Dawes-planen forhandlet frem etter president Raymond Poincar\xc3\xa9s okkupasjon av Ruhr, og deretter Young-planen i 1929._NEWLINE_En annen veldig viktig faktor var deltakelsen av franske kolonitropper, blant annet senegalesiske tirailleurer, og tropper fra Indokina, Nord-Afrika og Madagaskar. Da disse soldatene vendte hjem til sine hjemland, og fortsatte \xc3\xa5 bli behandlet som annenrangsborgere, ble mange kjernen av uavhengighetsgrupper._NEWLINE_Videre, under krigstilstanden, hadde den franske \xc3\xb8konomi blitt noenlunde sentralisert for \xc3\xa5 omgj\xc3\xb8res til en krigs\xc3\xb8konomi, og f\xc3\xb8rte til det f\xc3\xb8rste bruddet med den klassiske liberalisme. _NEWLINE_Til slutt markerte sosialistenes st\xc3\xb8tte av nasjonalregjeringen (inkludert Alexandre Millerands nominasjon som krigsminister) et skifte mot Section fran\xc3\xa7aise de l'internationale ouvri\xc3\xa8res (SFIO) vending mot sosialdemokrati og deltakelse i \xc2\xabbourgeois-regjeringer\xc2\xbb, selv om L\xc3\xa9on Blum holdt fast ved en sosialistisk retorikk.\n_START_SECTION_\nKina\n_START_PARAGRAPH_\nRepublikken Kina hadde v\xc3\xa6rt en del av de allierte; under krigen hadde staten sent tusener av arbeidere til Frankrike. Ved fredskonferansen i Paris i 1919 hadde den kinesiske delegasjon etterspurt en slutt p\xc3\xa5 de vestlige imperialistiske institusjoner i Kina, men ble avvist. Kina etterspurte et minstekrav p\xc3\xa5 den formelle gjenopprettingen av dens territorium i Jiaozhou-bukta, som hadde v\xc3\xa6rt under tysk kolonistyre siden 1898. Men de vestlige allierte avviste Kinas krav, og gav heller alle tyske f\xc3\xb8rkrigsterritorier og rettigheter i Kina til Japan. P\xc3\xa5 grunn av dette signerte ikke Versaillestraktaten, og signerte i stedet en separat fred med Tyskland i 1921._NEWLINE_De \xc3\xb8sterriksk-ungarske og tyske konsesjoner i Tianjin ble underlagt den kinesiske myndighets administrasjon; i 1920 okkuperte de og det russiske omr\xc3\xa5det. _NEWLINE_De vestlige alliertes betydelige bidrag til Japans territoriale ambisjoner p\xc3\xa5 Kinas bekostning f\xc3\xb8rte til 4. mai-bevegelsen i Kina, en sosial og politisk bevegelse som hadde betydelig innflytelse p\xc3\xa5 etterf\xc3\xb8lgende kinesisk historie. 4. mai-bevegelsen blir ofte kalt den kinesiske nasjonalismens f\xc3\xb8dsel, og b\xc3\xa5de Kuomintang og Det kinesiske kommunistparti anser bevegelsen som en viktig periode i deres historie.\n_START_SECTION_\nJapan\n_START_PARAGRAPH_\nP\xc3\xa5 grunn av avtalen Japan hadde signert med Storbritannia i 1902 var Japan en av de allierte under krigen. Med britisk assistanse angrep japanske styrker Tysklands territorier i Shandong-provinsen i Kina, inkludert den \xc3\xb8stasiatiske kullbasen til Den keiserlige tyske marine. De tyske styrkene ble beseiret og overga seg til Japan i november 1914. Den japanske marine lykkes ogs\xc3\xa5 sikre en rekke av Tysklands \xc3\xb8yer i Vest-Stillehavet: Marianene, Karolinene og Marshall\xc3\xb8yene._NEWLINE_Ved fredskonferansen i Paris i 1919 fikk Japan alt av Tysklands f\xc3\xb8rkrigsrettigheter i Shandong-provinsen i Kina (p\xc3\xa5 tross av at Kina ogs\xc3\xa5 var en av de allierte under krigen): direkte eierskap av omr\xc3\xa5det i Jiaozhou-bukta, og fordelaktige kommersielle rettigheter i resten av provinsen, samt et mandat over de tyske stillehavs\xc3\xb8yene som den japanske marine hadde erobret. I tillegg fikk Japan et permanent sete i Folkeforbundets r\xc3\xa5d. P\xc3\xa5 tross av dette avviste de vestlige maktene Japans \xc3\xb8nske om innlemmelsen av en \xc2\xabraselikhetsklausul\xc2\xbb som del av Versaillestraktaten.\n_START_SECTION_\nSosiale traumer\n_START_PARAGRAPH_\nKrigens opplevelser i vest er vidt antatt \xc3\xa5 ha f\xc3\xb8rt til en form for kollektiv nasjonal traume i alle de deltakende stater. 1900-tallets optimisme var fullstendig \xc3\xb8delagt, og de som kjempet ble kjent som \xc2\xabDen tapte generasjon\xc2\xbb fordi de aldri kom seg fra deres lidelser. I de f\xc3\xb8lgende \xc3\xa5r s\xc3\xb8rget mesteparten av Europa privat og offentlig; minnesmerker ble oppf\xc3\xb8rt i tusener av landsbyer og byer._NEWLINE_S\xc3\xa5 mange britiske menn i gifteklar alder d\xc3\xb8de eller ble skadet at en jenteskoles studenter ble advart at kun 10\xc2\xa0% ville gifte seg. Folketellingen i Storbritannia i 1921 fant 19\xc2\xa0803\xc2\xa0022 kvinner og 18\xc2\xa0082\xc2\xa0220 menn i England og Wales, en differanse p\xc3\xa5 1,72 million som avispapirene kalte \xc2\xaboverskuddet p\xc3\xa5 to millioner\xc2\xbb. I folketellingen av 1921 var det 1209 single kvinner i alderen 25 til 29 per 1000 menn. I 1931 var 50\xc2\xa0% fortsatt single, og 35\xc2\xa0% av de giftet seg ikke i en alder der de kunne f\xc3\xa5 barn._NEWLINE_S\xc3\xa5 tidlig som 1923 hadde Stanley Baldwin anerkjent den nye strategiske virkelighet som m\xc3\xb8tte Storbritannia i en nedrustningstale. Giftgass og luftbombing av sivile var nytt av krigen. Den britiske befolkning hadde ikke, p\xc3\xa5 flere \xc3\xa5rhundrer, m\xc3\xa5tte ha alvorlig grunn til \xc3\xa5 frykte en invasjon. S\xc3\xa5 den nye trusselen om giftgass droppet av fiendtlige bombefly f\xc3\xb8rte til en grovt overdrevent tanke om de sivile d\xc3\xb8dsfall som ville skje i en ny krig. Baldwin uttrykket at \xc2\xabbombeflyene alltid vil komme gjennom\xc2\xbb. Den tradisjonelle britiske maktbalansepolitikken i Europa kunne ikke lenger sikre den britiske befolkningen. Ut av denne frykt kom appeasement-politikken. Det er bemerkelsesverdig at hverken Baldwin eller Neville Chamberlain hadde kjempet i krigen, mens de som var mot appeasement, som Anthony Eden, Harold Macmillan og Winston Churchill, hadde._NEWLINE_En tydelig p\xc3\xa5minner om generasjonens offer var faktumet at dette var en av de f\xc3\xb8rste ganger i historien hvor flere menn hadde d\xc3\xb8dd i kamp enn i sykdom, noe som hadde v\xc3\xa6rt hovedgrunnen til d\xc3\xb8dsfall i tidligere kriger. Den russisk-japanske krigen var den f\xc3\xb8rste konflikten hvor stridsd\xc3\xb8dsfall var st\xc3\xb8rre enn sykdomsd\xc3\xb8dsfall, men det hadde v\xc3\xa6rt p\xc3\xa5 en mye mindre skala \xe2\x80\x93 mellom kun to nasjoner. _NEWLINE_Den sosiale trauma manifesterte seg selv p\xc3\xa5 mange forskjellige m\xc3\xa5ter. Noen hadde avsky til nasjonalisme og det den hadde for\xc3\xa5rsaket; dermed begynte de \xc3\xa5 arbeide mot internasjonalistisk verden gjennom organisasjoner som Folkeforbundet. Pasifisme ble stadig mer popul\xc3\xa6rt. Andre hadde den motsatte reaksjonen, og f\xc3\xb8lte at kun milit\xc3\xa6rstyrke kunne stoles p\xc3\xa5 for beskyttelse i en kaotisk og inhuman verden, som ikke respekterte hypotetiske tanker om sivilisasjon. En f\xc3\xb8lelse av desillusjonering og kynisme ble tydelig. Nihilisme vokste i popularitet. Mange mente at krigen innvarslet slutten p\xc3\xa5 verden slik de hadde kjent den, blant annet med kapitalismens og imperialismens fall. Kommunistiske og sosialistiske bevegelser rundt om verden fikk \xc3\xb8kt styrke av denne teorien, og n\xc3\xa5dde et helt nytt popularitetsniv\xc3\xa5. Disse f\xc3\xb8lelsene var mest tydelige i omr\xc3\xa5der som var direkte eller s\xc3\xa6rlig hardt behandlet av krigen, som Sentral-Europa, Russland og Frankrike._NEWLINE_Artister som Otto Dix, George Grosz, Ernst Barlach, og K\xc3\xa4the Kollwitz representerte deres opplevelser, eller de av deres samfunn, i butte malerier eller skulpturer. P\xc3\xa5 lik m\xc3\xa5te skrev forfattere som Erich Maria Remarque uhyggelige noveller som fortalte om deres opplevelser. Disse verkene hadde en sterk p\xc3\xa5virkning p\xc3\xa5 samfunnet, og f\xc3\xb8rte til store kontroverser, og fremhevet motstridende tolkninger av krigen. I Tyskland mente nasjonalister, inkludert nazistene, at dette var degenerert kunst, og undergravde samfunnets samhold, samt van\xc3\xa6ret de d\xc3\xb8de\n_START_SECTION_\nAmmunisjonsrester\n_START_PARAGRAPH_\nP\xc3\xa5 tvers av omr\xc3\xa5dene hvor kamp- og skyttergravslinjer befant seg, som Champagne-regionen i Frankrike, har store antall ueksplodert ammunisjon forblitt, hvorav noe fortsatt er farlig, og fortsetter \xc3\xa5 f\xc3\xb8re til skader og d\xc3\xb8dsfall p\xc3\xa5 2000-tallet. Noen blir funnet av g\xc3\xa5rdsarbeidere som pl\xc3\xb8yer sine jorder, og har blitt kalt jernh\xc3\xb8stingen. Noe av denne ammunisjonen inneholder giftige kjemiske produkter som sennepgass. Opprydning av store slagomr\xc3\xa5der fortsetter, og det antas \xc3\xa5 fortsette i flere ti\xc3\xa5r. Lag fjerner, uskadeliggj\xc3\xb8r eller \xc3\xb8delegger hundrevis av tonn med ueksplodert ammunisjon hvert \xc3\xa5r i Belgia, Frankrike og Tyskland.\n_START_SECTION_\nTV-dokumentarer\n_START_PARAGRAPH_\nDen f\xc3\xb8rste store tv-dokumentaren med tema om krigens historie var BBCs The Great War (1964), lagd i samarbeid med Canadian Broadcasting Corporation, Australian Broadcasting Corporation og Imperial War Museum. Serien best\xc3\xa5r av 26 episoder a la 45 minutter, og brukte ekstensivt arkivbilder samlet fra hele verden, og \xc3\xb8yevitneintervjuer. P\xc3\xa5 tross av god mottakelse er noen av programmets konklusjoner omstridt blant historikere._NEWLINE_Andre tv-dokumentarer som er verdt \xc3\xa5 merke er World War One (1964) av CBS; The First World War (2004), basert p\xc3\xa5 Hew Strachans verker, og The Great War and the Shaping of the 20th Century (1996), vist p\xc3\xa5 PBS._NEWLINE_I 2014 ble en fransk dokumentar med navn Apocalypse la 1\xc3\xa8re Guerre mondiale<http://apocalypse.france2.fr/premiere-guerre-mondiale/fr/home> sendt p\xc3\xa5 krigens 100 \xc3\xa5rs markering. Denne dokumentarens engelske versjon ble sendt p\xc3\xa5 amerikansk tv samme \xc3\xa5r, og het Apocalypse: World War I.<https://web.archive.org/web/20141119003546/http://www.ahctv.com/tv-shows/apocalypse-wwi/about-apocalypse-wwi.htm> Dokumentaren er fem episoder av \xc3\xa9n time, og benytter fargede filmsegmenter fra gamle svarthvittbilder."